b'\n_START_ARTICLE_\nJulijanski dan\n_START_PARAGRAPH_\nJulijanski dan ali \xc5\xa1tevilka julijanskega dneva (oznaka JDN) je celo \xc5\xa1tevilo dnevov, ki so pretekli od za\xc4\x8detne epohe, ki je dolo\xc4\x8dena v ponedeljek opoldne (po univezalnem \xc4\x8dasu) na dan 1. januarja leta 4713 pr. n. \xc5\xa1t. po prolepti\xc4\x8dnem Julijanskem koledarju (vsebuje tudi leto 0). Tak\xc5\xa1en sistem \xc5\xa1tetja dnevov omogo\xc4\x8da tudi negativne vrednosti, \xc4\x8deprav za leta pred tem datumom ni prepri\xc4\x8dljivih zapisanih podatkov. Ker je pri\xc4\x8detek definiran v ponedeljek, je ponedeljek tudi vsak julijanski dan, ki je deljiv s 7 brez ostanka. _NEWLINE_Ostali ostanki pri deljenju s 7, nam dajo po vrsti dneve v tednu (1 torek, 2 sreda itd.)_NEWLINE_Julijanskega dneva ne smemo zamenjati z julijanskim koledarjem._NEWLINE_Julijanski datum (oznaka JD) je sestavljen iz celega \xc5\xa1tevila dni, ki so pretekli od za\xc4\x8detne epohe, in iz decimalnega dela, ki predstavlja del \xc4\x8dasa v tem dnevu. Tako decimalni del 0,5 pomeni polno\xc4\x8d v dnevu iz celega dela datuma. Osnova za Julijanski datum je univerzalni \xc4\x8das (UT) v katerem je 0h UT (polno\xc4\x8d) enako 0,5 julijanskega dneva. Julijanski datum je zelo uporaben v programih za astronomijo. Z uporabo julijanskega datuma se odpravijo neusklajenosti med posameznimi na\xc4\x8dini dolo\xc4\x8danja datumov (npr. gregorijanski in julijanski koledar)._NEWLINE_Do sedaj je minilo pribli\xc5\xbeno 2,500.000 dni od ponedeljka 1. januarja leta 4713 pr. n. \xc5\xa1t. opoldan. 16. novembra 1858 je minilo 2,400.000 dni, 2,500.000 julijanskih dni pa bo minilo \xc5\xa1ele 31. avgusta leta 2132 opoldan.\n_START_SECTION_\nIzra\xc4\x8dunavanje \xc5\xa1tevilke julijanskega dne\n_START_PARAGRAPH_\nZa datum (dan/mesec/leto) po gregorijanskem koledarju izra\xc4\x8dunamo \xc5\xa1tevilko julijanskega dneva s pomo\xc4\x8djo formule:_NEWLINE__NEWLINE_Kjer uporabimo:_NEWLINE_Meseci od januarja do decembra imajo \xc5\xa1tevilke od 1 do 12._NEWLINE__NEWLINE_Za leto 1 pr. n. \xc5\xa1t. je leto 0, za leto 2 pr. n. \xc5\xa1t. je leto \xe2\x88\x921, in za leto 4713 pr. n. \xc5\xa1t. je leto \xe2\x88\x924712. _NEWLINE__NEWLINE_Pri deljenju uporabimo funkcijo za izra\xc4\x8dun celega dela. Ker pa so koli\xc4\x8dniki (kvocienti) pozitivni, lahko decimalni del kar odre\xc5\xbeemo.\n_START_SECTION_\nIzra\xc4\x8dunavanje julijanskega datuma\n_START_PARAGRAPH_\nJulijanski datum izra\xc4\x8dunamo tako, da \xc5\xa1tevilki julijanskega dne dodamo decimalni del, ki pripada uram, minutam in sekundam:_NEWLINE__NEWLINE_Pri deljenju tukaj pa za koli\xc4\x8dnike uporabimo realna \xc5\xa1tevila.'